དེ་རིང་སྔ་དྲོའི་ཆུ་ཚོད་༩པའི་སྟེང་དྷ་ས་ཟློས་གར་ཚོགས་ཁང་དུ།ཉིན་༦རིང་ཚོགས་ཀྱི་ཡོད་པའི་རྒྱལ་སྤྱིའི་དབུ་མའི་ལམ་མི་མང་ཚོགས་ཆེན་ཐེངས་དང་པོ་དབུ་འཛུགས་གནང་སོང་བ་དང་།མཛད་སྒོའི་སྐུ་མགྲོན་གཙོ་བོར་བོད་མི་མང་སྤྱི་འཐུས་པདྨ་འབྱུང་གནས་ལགས་དང་།དམིགས་བསལ་སྐུ་མགྲོན་ཧི་མ་ཅལ་མངའ་སྡེའི་ཡུལ་སྐོར་བློན་ཆེན་ཟུར་པ་སྐུ་ཞབས་མན་ཀོ་ཀྲི་ཡ་ལགས་དང་ཨ་རིར་གནས་སྡོད་རྒྱ་རིགས་སློབ་དཔོན་ཆེན་མོ་ཤཱ་མིང་ལགས།དེ་བཞིན་གནས་ཆུང་སྐུ་རྟེན་དང་བོད་མི་མང་སྤྱི་འཐུས་ཟུར་པ་དང་ལས་ཐོག་པ།གཞན་ཡང་ས་གནས་ཁག་༣༠ནས་ཚོགས་བཅར་བ་༤༠༠ལྷག་དང་།ཚོགས་སྐྱིད་ཁག་གི་སྐུ་ཚབ་དང་སེར་སྐྱ་མི་མང་བཅས་ཁྱོན་མི་གྲངས་༥༢༠ལྷག་འཛོམས་འདུག